কাঁঠালী ইউনিয়ন

কাঁঠালী ইউনিয়ন বাংলাদেশের রংপুর বিভাগের নীলফামারী জেলার জলঢাকা উপজেলার একটি ইউনিয়ন। এ ইউনিয়নের ভৌগোলিক পরিচিতি কোড হল ৫৫.৭৩.৩৬.৫৮।

 ভৌগোলিক অবস্থান ও আয়তন 
জলঢাকা উপজেলা সদর হতে পূর্ব দিকে অবস্থিত এ ইউনিয়নের মোট আয়তন ২১.৭১ বর্গকিলোমিটার। এর উত্তরে গোলনা ও বালাগ্রাম ইউনিয়ন, পূর্বে জলঢাকা পৌরসভা, দক্ষিণে খুটামারা ইউনিয়ন এবং পশ্চিমে মীরগঞ্জ ইউনিয়ন অবস্থিত। এ ইউনিয়নের কিয়দংশ দিয়ে বুল্লাই নদী প্রবাহিত হয়েছে।

 প্রশাসনিক এলাকা 
কাঁঠালী ইউনিয়ন ৪ টি মৌজা/গ্রাম নিয়ে গঠিত। মৌজা সমুহ ৯টি প্রশাসনিক ওয়ার্ডে বিভক্ত। 

গ্রাম গুলো হলো:- 

১. পূর্ব কাঁঠালী 

২. পশ্চিম কাঁঠালী 

৩. উত্তর দেশীবাই  

৪. দক্ষিণ দেশীবাই 

 জনসংখ্যা 
২০১১ সালের আদমশুমারি অনুযায়ী কাঁঠালী ইউনিয়নের মোট জনসংখ্যা ছিল ২৫৪৫৩ জন, যার মধ্যে পুরুষ হল ১২৭৪৮ জন এবং নারী হল ১২৭০৫ জন।

 শিক্ষা ও সংস্কৃতি 
কাঁঠালী ইউনিয়নের গড় সাক্ষরতা হার ৩৮.৮%। তার মধ্যে নারী শিক্ষার হার ৩৫.৯% এবং পুরুষ শিক্ষার হার ৪১.৬%।

 অর্থনীতি ও যোগাযোগ 
কাঁঠালী ইউনিয়নের অর্থনীতি মূলত কৃষি নির্ভর। 

যোগাযোগ : 

সড়ক পথে জেলা শহর থেকে এর দূরত্ব ১৬ কি.মি। আর উপজেলা শহর থেকে মাত্র ৫ কি.মি। 

হাট- বাজার : 

বিন্নাবাড়ী, নতুন হাট ও চৌধুরীরহাট।

 আরও দেখুন 
 বাংলাদেশের ইউনিয়ন
 বাংলাদেশে স্থানীয় সরকার
 রংপুর বিভাগ

 তথ্যসূত্র 

 বহিঃসংযোগ 
 ইউনিয়ন তথ্য বাতায়ন 

বিষয়শ্রেণী:জলঢাকা উপজেলার ইউনিয়ন